Diari Oficial de la Generalitat Valenciana


Sumari del DOGV 7075, del 25-07-2013 (2013/7644)

RESOLUCIÓ d'11 de juliol de 2013, del secretari autonòmic d'Educació i Formació, per la qual es publica la relació d'especialitats i mòduls de cicles formatius la dedicació de la qual és susceptible de desdoblament per al curs 2013-2014.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7644


Data del document
:   11-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ d'11 de juliol de 2013, del secretari autonòmic d'Educació i Formació, per la qual es publica la relació d'especialitats i mòduls de cicles formatius la dedicació de la qual és susceptible de desdoblament per al curs 2013-2014. [2013/7644]  
L'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de les condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació (DOCV 21.01.2011), establix en l'article 13.3 que la secretaria autonòmica competent en matèria d'educació anualment publicarà, per resolució, la relació de mòduls i/o especialitats de professorat dels cicles formatius la dedicació horària de la qual és susceptible de desdoblament, i incrementarà, si és necessari, la plantilla dels centres per a la seua impartició; s'entendrà que, de no mediar publicació, es mantindrà la relació publicada per última vegada.  
Fins al curs 2010-2011, la relació de desdoblaments susceptible d'aplicació únicament estava vinculada a mòduls professionals, però ja en el curs escolar 2011-2012 s'establix amb caràcter preferent l'aplicació dels desdoblaments per especialitat de professorat i perfil d'especialista, de manera que siga el propi departament afectat el que decidisca la distribució de la càrrega horària de desdoblament sense modificar el nombre d'hores de desdoblament existents en còmput global. Subsidiàriament s'aplicarien desdoblaments per mòduls professionals com en cursos anteriors.  
Amb esta mesura, els departaments tenen capacitat per a assignar professorat de desdoblament amb flexibilitat suficient per a atendre les necessitats d'impartició dels mòduls amb una distribució més eficient dels recursos.  
En virtut del que exposa i d'acord amb les competències atribuïdes per l'article 13.3 de l'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació, resolc:  
  
Article únic. Desdoblaments  
1. De conformitat amb allò que disposa l'article 13.3 de l'Orde 101/2010, de 27 de desembre, la relació d'especialitats de professorat dels cicles formatius o de perfil d'especialista la dedicació horària de la qual és susceptible de desdoblament per al curs 2013-2014 es la recollida en l'annex I a la present resolució, podent distribuir-se la corresponent càrrega horària de desdoblament en qualssevol mòduls que formen part de l'atribució docent de l'especialitat de professorat o de perfil d'especialista per acord del departament de família professional que corresponga.  
2. De no aconseguir-se l'acord mencionat en l'apartat anterior, la relació de mòduls susceptibles de desdoblament que haurà d'aplicar-se per al curs 2013-2014 serà la recollida en l'annex II a la present resolució.  
Contra la present resolució, que no esgota la via administrativa, els interessats podran interposar un recurs d'alçada davant de la consellera d'Educació, Cultura i Esport en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de juliol de 2013.- El secretari autonòmic d'Educació i Formació: Rafael Carbonell Peris.